**ফ্যাশন মার্চেন্ডাইজিং** হলো পণ্যকে সঠিক সময়ে সঠিক বাজারে উপস্থাপন করে, সংগঠিত, দক্ষ বিজ্ঞাপন, আকর্ষণীয় প্রদর্শন ইত্যাদির মাধ্যমে বিক্রয়ের পরিকল্পনা এবং প্রচার করা। ফ্যাশন রিটেলের মধ্যে মার্চেন্ডাইজিং বলতে বিশেষভাবে মজুদ পরিকল্পনা, ব্যবস্থাপনা এবং নিয়ন্ত্রণ প্রক্রিয়াকে বোঝায়। ফ্যাশন মার্চেন্ডাইজিং এমন একটি কাজ যা বিশ্বব্যাপী করা হয়। এই পেশার জন্য ভালভাবে বিকশিত পরিমাণগত দক্ষতা এবং প্রবণতা আবিষ্কার করার স্বাভাবিক ক্ষমতা প্রয়োজন, যার অর্থ হচ্ছে কাঙ্খিত বিক্রয় এবং মজুদের মধ্যে সম্পর্ক এবং আন্তঃসম্পর্ক স্থাপন। ফ্যাশন শিল্পে, দুটি ভিন্ন মার্চেন্ডাইজিং দল রয়েছে: ভিজ্যুয়াল মার্চেন্ডাইজিং টিম এবং ফ্যাশন মার্চেন্ডাইজিং টিম।

ভিজ্যুয়াল মার্চেন্ডাইজিং টিম হল দোকানের বিন্যাস, মেঝে পরিকল্পনা এবং প্রদর্শন ডিজাইন করার মাধ্যমে বিক্রয় বাড়ানোর দায়িত্বে নিয়োজিত লোকজন।

ফ্যাশন মার্চেন্ডাইজিং টিম হল সেই সমস্ত লোকজন যারা ফ্যাশন ডিজাইনের উৎপাদন এবং সর্বশেষ ভোক্তাদের কাছে চূড়ান্ত পণ্য বিতরণের কাজে জড়িত। উদ্দীষ্ট বাজারের জন্য ডিজাইনগুলি যেন সুলভ মূল্যের এবং পছন্দসই হয় তা নিশ্চিত করতে ফ্যাশন মার্চেন্ডাইজাররা ডিজাইনারদের সাথে কাজ করে। ফ্যাশন মার্চেন্ডাইজিংয়ের মধ্যে পোশাক, আনুষাঙ্গিক পণ্য, সৌন্দর্য পণ্য এবং গৃহস্থালির সামগ্রী অন্তর্ভুক্ত। ফ্যাশন মার্চেন্ডাইজিং এর শেষ লক্ষ্য হল এই পণ্য বিভাগের যেকোনোটিতে মুনাফা অর্জন করা। ফ্যাশন মার্চেন্ডাইজারদের সিদ্ধান্তগুলি প্রস্তুতকারক, ডিজাইনার বা খুচরা বিক্রেতার সাফল্যকে উল্লেখযোগ্যভাবে প্রভাবিত করতে পারে যাদের জন্য তারা কাজ করে।

পটভূমি
------

প্রাচীনকালে, লোকেরা বাজারে পণ্যের কেনাকাটা করত। প্রাচীনকালের লোকজন বিরল ফ্যাশনের প্রতি আকৃষ্ট ছিল যা তাদের জীবনে বৈচিত্র্য এবং উদ্দীপনা নিয়ে এসেছিল। এই বাজারগুলিই আজকের  ডিপার্টমেন্ট স্টোর, বিশেষ পণ্য এবং মূল্য-ছাড় খুচরা বিক্রেতায় রূপান্তরিত হয়েছে। বহু বছর ধরে, ফ্যাশন শিল্পের ব্যবসায়ীরা নিশ্চিত ছিল যে তারা গ্রাহকদের তাদের নির্দিষ্ট পণ্যের জন্য আকাঙ্ক্ষা করতে রাজি করাতে পারে। ভোক্তাদের প্রয়োজন এবং চাওয়া প্রতি ফ্যাশন এক্সিকিউটিভদের কোনো আগ্রহ ছিল না। যাইহোক, ফ্যাশন কর্মীরা বুঝতে পেরেছিলেন যে তাদের ভোক্তাদের চাহিদার সাথে ফ্যাশন আইটেমগুলিকে মানিয়ে নিতে হবে।

মার্চেন্ডাইজিং এর অধিকার
------------------------

আধুনিক মার্চেন্ডাইজিং এ, বন্টনের দায়িত্ব অনুপস্থিত, এবং পরিকল্পনা ও বিশ্লেষণের উপর গুরুত্ব করা হয়। একটি পৃথক টিম কে বিতরণের দায়িত্ব দেওয়া হয়েছে। বড় প্রতিষ্ঠানগুলো ধরণ অনুসারে মার্চেন্ডাইজারদের আলাদা করে। খুচরা মার্চেন্ডাইজার এবং প্রোডাক্ট মার্চেন্ডাইজার নামে দুটি টিম আছে। খুচরা মার্চেন্ডাইজাররা দোকানের বরাদ্দ পরিচালনা করে এবং তাদের অবশ্যই বিক্রয় সর্বাধিক করতে হয়। পণ্য মার্চেন্ডাইজারা সরবরাহকারীদের কাছে উপকরণের প্রবাহের এবং তারপর দোকানে পণ্যের প্রবাহ পরিচালনা করে। পণ্য মার্চেন্ডাইজারা তারপর পণ্যের নিয়ন্ত্রণ খুচরা মার্চেন্ডাইজারদের কাছে দেয়।

আধুনিক কাঠামো

অনেক বড় প্রতিষ্ঠান এই সিদ্ধান্তে পৌঁছেছে যে বিতরণের জন্য অতিশয় বিস্তারিত কাজের প্রয়োজন এবং সেই উদ্দেশ্যে বিশেষভাবে একটি টিম থাকা আবশ্যক। বরাদ্দের নিখুঁত বিবরণের কারণে একটি নির্দিষ্ট দোকানের জন্য রঙ এবং সাইজ এর মতো দিকগুলিতে গুরুত্ব দেয়া প্রয়োজন। এই পদ্ধতিটি শুধুমাত্র খরচ কমিয়ে দেয় না, বরং সামগ্রিক প্রক্রিয়ার আরও ভালো নিয়ন্ত্রণের ক্ষেত্রে প্রসারিত করে। যে সংস্থাগুলি এইভাবে বিতরণ পরিচালনা করে না তারা সর্বোচ্চ এবং সর্বনিম্ন উভয় স্তরে তাদের মজুদের উপর নিয়ন্ত্রণ হারানোর ঝুঁকিতে থাকে। এটি অভিন্নতা এবং তদারকির অভাবের ফলাফল।

ডিস্ট্রিবিউশন টিম শুধুমাত্র ডিস্ট্রিবিউশন পরিচালনার ক্ষেত্রেই বিশেষজ্ঞ নয়, তারা বিক্রয় এবং লাভের দিকেও মনোযোগী। তারা পণ্য পরিকল্পকদের কাছ থেকে পাওয়া বিতরণ পয়েন্টর বিস্তারিত সঠিক তথ্য প্রদান করে। তাদের চলমান মজুদ চাহিদা পরিচালনা করার সক্ষমতা রয়েছে। তারা যেকোনো প্রয়োজনীয় ক্রয় পুনরাবৃত্তি জন্য ক্রেতা এবং মার্চেন্ডাইজারদের সাথে অংশীদারিত্বে সাথে কাজ করে। যদিও তারা স্টক পরিচালনার জন্য নির্ধারিত, তথাপি তারা ক্রয় পরিকল্পনার সীমার মধ্যে কাজ করে এবং মার্চেন্ডাইজাররা নিশ্চিত করে যে তারা এই জগতের মধ্যে থাকবে। ক্রেতারা দোকানের ধরন অনুযায়ী বিতরণের জন্য নির্দেশিকা প্রদান করে যেখানে পণ্য বিতরণ করা উচিত; উদাহরণস্বরূপ, একটি পণ্য শুধুমাত্র শীর্ষ ৩ স্টোরের পেতে পারে। দলটি প্রবণতাগুলির প্রতিক্রিয়া জানাতে সহায়ক হওয়ার মাধ্যমে একটি প্রতিষ্ঠানের লক্ষ্যগুলিকে সমর্থন করে।

আধুনিক বিশ্লেষণের ধরন অনেক মার্চেন্ডাইজারকে যথাসম্ভব চারটি ঋতুর উপর আগাম পরিকল্পনা করার সুযোগ করে দিয়েছে, এবং তারা প্রাপ্ত তথ্য প্রয়োগ করবে বলে আশা করা হচ্ছে। এটি তাদের ভূমিকার উপর নির্ভর চাহিদাগুলিকে আরও বৃদ্ধি করে এবং তাদের ইনপুট বা অনেক তত্ত্বাবধানের প্রয়োজন হয় না এমন ছোটখাট বিবরণগুলিকে কাজ করার প্রয়োজনীয়তার উপর জোর দেয়। 

ফ্যাশন মার্চেন্ডাইজাররা ভোক্তাদের চাহিদা যথাযথভাবে পূরণ করা নিশ্চিত করার জন্য মার্চেন্ডাইজিংয়ের পাঁচটি রাইটস বা ৫আর অনুসরণ করে; এইভাবে মুনাফা লাভ করে। 

মার্চেন্ডাইজিংয়ের পাঁচটি রাইটস এর মধ্যে রয়েছে:

* সঠিক পণ্যদ্রব্য
* সঠিক দামে
* সঠিক সময়ে
* সঠিক স্থানে
* সঠিক পরিমাণে

মার্চেন্ডাইজিং এর পাঁচটি রাইটস নিয়ে গবেষণা করা ও উত্তর দেওয়ার মাধ্যমে ফ্যাশন মার্চেন্ডাইজাররা ভোক্তারা কী পণ্য চান, কখন এবং কোথায় কেনাকাটা করতে চান এবং কোন দামে সর্বোচ্চ চাহিদা থাকবে সে সম্পর্কে একটি ধারণা অর্জন করতে পারে। ফ্যাশন খুচরা বিক্রেতারা এবং নির্মাতারা উভয়ই ৫আর ব্যবহার করে।

নির্মাতারা
----------

পোশাক নির্মাতারা খুচরা বিক্রেতাদের চেয়ে ভিন্নভাবে ফ্যাশন মার্চেন্ডাইজিং অনুশীলন করে। প্রস্তুতকারক মার্চেন্ডাইজাররা অবয়ব, আকার, রঙ, পরিমাণ এবং প্রতিটি ঋতুর খরচের জন্য গ্রাহকদের পছন্দের পূর্বাভাস দেয়। সিদ্ধান্ত নেওয়ার সময়, প্রস্তুতকারক মার্চেন্ডাইজারদের অবশ্যই খুচরা বিক্রেতা এবং সর্বশেষ ভোক্তাদের কথা মনে রাখতে হবে। পূর্বাভাসের পর্যায় অনুসরণ করে প্রস্তুতকারক মার্চেন্ডাইজাররা ডিজাইনারদের সাথে দেখা করে এমন পণ্য তৈরি করতে যা ভোক্তারা বেশিপরিমানে ক্রয় করবে। মার্চেন্ডাইজিংয়ের পাঁচটি অধিকার উল্লেখ করে, প্রস্তুতকারক মার্চেন্ডাইজাররা পণ্যের জন্য সেরা কাপড়, গঠন, পণ্যের পদ্ধতি এবং পণ্যের প্রচার নির্ধারণ করে।  এই সিদ্ধান্তগুলি সমস্ত চূড়ান্ত খুচরা খরচ নির্ধারণে ভুমিকা রাখে যা সর্বশেষ ভোক্তাদের ক্রয় ক্ষ্মতার মধ্যে হতে হবে।

খুচরা বিক্রেতা
--------------

 ক্লেডার বাউয়ার ফ্ল্যাগশিপ
প্রস্তুতকারক মার্চেন্ডাইজারদের তুলনায় খুচরা বিক্রেতা মার্চেন্ডাইজাররাও তাদের অভীষ্ট বাজারের কথা মাথায় রেখে শিল্প এবং ফ্যাশন প্রবণতার পূর্বাভাস দিয়ে তাদের কর্ম প্রক্রিয়া শুরু করে। খুচরা বিক্রয়ের ডলার এবং মাসের শুরুতে (BOM) মজুতের পূর্বাভাস দেয়। প্রস্তুতকারক মার্চেন্ডাইজারদের মতই, খুচরা বিক্রেতা মার্চেন্ডাইজারদের অবশ্যই চূড়ান্ত ভোক্তা সংক্রান্ত সমস্ত সিদ্ধান্ত নিতে হবে। অর্থনীতির অতীত, বর্তমান, এবং ভবিষ্যত, বিক্রয়, শিল্প এবং ফ্যাশন প্রবণতা, অঞ্চল এবং বিশ্বের ঘটনা এবং ফ্যাশন চক্রের উপর ভিত্তি করে সিদ্ধান্ত নেওয়া হয়। অফার করার জন্য পণ্য নির্বাচন করার সময়, খুচরা বিক্রেতা মার্চেন্ডাইজাররা তাদের অভীষ্ট মার্কেটের রঙ, শৈলী, আকার এবং খরচ পছন্দগুলি বিবেচনা করবে। একবার সঠিক সিদ্ধান্ত নেওয়া হলে খুচরা বিক্রেতা মার্চেন্ডাইজাররা বিক্রেতাদের কাছ থেকে পণ্য অর্ডার করবে বা প্রাইভেট লেবেল তৈরি করবে।  শিপমেন্টের পরে অর্ডার করা মৌসুমি পোশাকগুলির লট কৌশলগতভাবে বিক্রয় স্টোরে সাজানো হয়, বা ভিজ্যুয়াল মার্চেন্ডাইজিং এর মাধ্যমে সাজানো হয়।

শিক্ষা
------

ফ্যাশন মার্চেন্ডাইজিং এ ক্যারিয়ার গড়তে আগ্রহী ব্যক্তিদের ফ্যাশন মার্চেন্ডাইজিং বা মার্কেটিংয়ের মতো সংশ্লিষ্ট ক্ষেত্রের সহযোগী বা স্নাতক ডিগ্রি অর্জন করা উচিত। প্রাসঙ্গিক কোর্সের মধ্যে ফ্যাশন, অ্যাকাউন্টিং, অর্থনীতি, টেক্সটাইল এবং মার্চেন্ডাইজিং, সাইকোলজি, মার্কেটিং এবং ম্যানেজমেন্ট অন্তর্ভুক্ত, কিন্তু শুধুমাত্র এই কোর্স এ সীমাবদ্ধ থাকলে চলবে না । স্কুলে পড়াশোনার পাশাপাশি, যারা ফ্যাশন মার্চেন্ডাইজার হিসেবে কাজ করতে আগ্রহী তাদের পছন্দের যেকোনো খুচরা কোম্পানিতে ইন্টার্নশিপ করার পাশাপাশি খুচরা বিক্রির দোকানে কাজ করতে হবে। এটিও পরামর্শ দেওয়া যেতে পারে যে কেউ সাম্প্রতিক ফ্যাশন প্রবণতা সম্পর্কে অবগত থাকবেন, যা ব্লগ, সাময়িকী, ভ্রমণ এবং কেনাকাটার মাধ্যমে করা যেতে পারে। একজন ফ্যাশন মার্চেন্ডাইজার শুধুমাত্র সেরা জামাকাপড় বেছে নেওয়ার জন্যই দায়িত্বপ্রাপ্ত নয়, ষ্টোরকে ক্রেতায় চোখের কাছে আকর্ষণীয় করে তোলার জন্যও দায়িত্বপ্রাপ্ত। এই ক্যারিয়ারে সফল হওয়ার জন্য সঠিক শিক্ষা খুবই গুরুত্বপূর্ণ।

কেরিয়ার
--------

ফ্যাশন মার্চেন্ডাইজিং ক্যারিয়ারগুলি নিম্নরূপ:

* **ক্রেতা:** প্রতিটি ঋতুর জন্য ছয় মাসের কেনাকাটার পরিকল্পনা এবং অর্ডার ভাণ্ডার তৈরি করুন। দোকানের জন্য হাল ফ্যাশন কেনার জন্য বাজার এবং ট্রেড শোতে ভ্রমণ করুন।
* **অ্যাকাউন্ট এক্সিকিউটিভ:** নির্মাতা এবং ক্রেতাদের মধ্যে যোগাযোগ। বেশ কয়েকটি খুচরা অ্যাকাউন্ট পরিচালনা করুন, ক্রেতাদের কাছে প্রস্তুতকারকের লাইন উপস্থাপন করুন এবং ফ্যাশন এবং প্রচারমূলক তথ্য রিলে করুন।
* **স্টোর ম্যানেজার:** কর্মীদের নিয়োগ, প্রশিক্ষণ এবং তত্ত্বাবধানের পাশাপাশি একটি নির্দিষ্ট খুচরা দোকানের বিক্রয় পর্যবেক্ষণ করা।
* **মার্চেন্ডাইজ কোঅর্ডিনেটর:** ভিজ্যুয়াল মার্চেন্ডাইজিংয়ের জন্য দায়িত্বপ্রাপ্ত । প্রস্তুতকারক এবং খুচরা বিক্রেতার মধ্যে একটি যোগাযোগ।
* **শোরুম ম্যানেজার:** ফ্যাশন লাইন প্রদর্শন করুন, সংগ্রহ উপস্থাপন করুন এবং একাধিক খুচরা অ্যাকাউন্ট পরিচালনা করুন। এছাড়াও, ব্যয় পরিচালনা করুন এবং মুনাফা নিশ্চিত করুন।
* **পণ্যদ্রব্য পরিকল্পনাকারী:** প্রযুক্তিগত এবং গাণিতিকভাবে গণনা করা সমাধানের মাধ্যমে লক্ষ্য পূরণের সাথে একটি ফ্যাশন কোম্পানিকে সহায়তা করুন। উপরন্তু, প্রবণতা আবিষ্কার করুন, আর্থিক পরিকল্পনা বিকাশ করুন এবং পণ্যদ্রব্যের পুনর্বিন্যাস নির্ধারণ করুন।

তথ্যসূত্র
---------

1. ↑  Hebrero, Miguel (২০১৫-১০-১৫)। *Fashion Buying and Merchandising: From mass-market to luxury retail* (ইংরেজি ভাষায়)। CreateSpace Independent Publishing Platform। আইএসবিএন 9781517632946।
2. 1 2 3 4 5  Stone, Elaine (২০১০)। "Fashion Marketing and Merchandising"। *The Berg Companion to Fashion*: 296–297। ডিওআই:10.5040/9781474264716.0006368।
3. 1 2 3 4 5 6  Fashion Institute of Design & Merchandising। "Exciting Careers in Fashion Merchandising & Marketing Await!"। *fidm.edu*। সংগ্রহের তারিখ ২০১৬-১১-২২।